
                      7. juni 2022Referat – møde i FIU’s bestyrelse



Dato: 	Onsdag d. 1. juni kl. 17.00	 
Tilstede: 	Michael Christiansen og Michael Andersen, Nicolai Sichlau, Torben Lorentzen, Lars Sørensen, Gorm Andersen, Jens Laulund og Søren Burchall
Afbud: 	
Dagsorden: 
1. Protokol
2. Opfølgning på planlægningen af markeringer ifm. FIU’s 100 års jubilæum i 2023
3. Opfølgning på årsrapport for aktivitetsoptællingerne i 2021
4. Drøftelse af resultaterne fra FIU’s foreningsundersøgelse
5. Drøftelse af diversiteten i FIU’s bestyrelse og udvalg
6. Status på facilitetsudviklingsplan og aktuelle projekter
7. Referater 
a. Referat fra møder i Idrætsudvalget den 29+30. marts 2022 
b. Referat fra ekstraordinært rep.møde den 24. april 2022
c. Referat fra møde i brugergruppen for Frederiksberg Idrætspark den 26. april 2022
d. Referat fra møde i Økonomiudvalget den 4. maj 2022
e. Referat fra møde i Badmintonudvalget den 17. maj 2022
8. Generel orientering fra:
a. FIU’s Idrætsudvalg v/ Nicolai Sichlau
b. FIU’s Økonomiudvalg v/ Torben Lorentzen
c. FIU’s administration v/ Søren Burchall
9. Bordet rundt




Ad punkt 1 Protokol
Dagsorden blev godkendt uden bemærkninger.

Ad punkt 2 Opfølgning på planlægningen af markeringer ifm. FIU’s 100 års jubilæum i 2023
Nicolai Sichlau og Michael Andersen præsenterede arbejdsgruppens oplæg til markering af FIU’s 100 års jubilæum. Formålet med markeringerne er en generel fejring af FIU, skabe ekstra synlighed omkring FIU og vores virke samt generelt at fejre foreningsidrætten på Frederiksberg.
Omkring jubilæumsskriftet var der enighed om, at dette skal have en idrætspolitisk og historisk vinkel med fokus på FIU.
Omkring den festlige fejring af jubilæet var bestyrelsen enig i, at dette afvikles som et underholdende arrangement sidst på året som afrunding af jubilæumsmarkeringerne.
Bestyrelsen gav fuld opbakning til forslaget om at lave ”pakker” som foreningerne kan bruge til at understøtte særlige klubarrangementer, og samtidig skabe opmærksomhed omkring FIU’s jubilæum. Administrationen tilskriver inden sommerferien foreningerne om dette tilbud, og forsøger samtidig at indsamle historiske fotos, som kan benyttes til kollager, der skal vise idrætten på Frederiksberg igennem FIU’s første 100 år.
Bestyrelsen godkendte arbejdsgruppens samlede oplæg med et budget på op til 500 tkr., som bør først endelig bevilliges når konkrete oplæg præsenteres for bestyrelsen.
[bookmark: _Hlk93317727]
[bookmark: _Hlk66280877]Ad punkt 3 Opfølgning på årsrapport for aktivitetsoptællingerne i 2021
Søren Burchall præsenterede den overordnede årsrapport på aktivitetsoptællingerne i 2021. Samtidig orienterede Søren Burchall om drøftelsen af emnet på formandsmødet, hvor der berettiget blev sat fokus på koblingen til bookingsystemet, som er værktøjet hvor foreningerne bl.a. skal afmelde enkelte af de tildelte tider. Her efterlyses en brugervenlig app-version af bookingsystemet, samt en funktion hvor man nemt orienteres som ledige tider, så mulighederne for at få disse udnyttet optimeres.
Bestyrelsen udtrykte en klar forventning om, at udnyttelsen af faciliteterne bredt set løftes, da flere af de nuværende resultater er utilfredsstillende. Samtidig besluttede bestyrelsen
· At foreningerne ikke må frygte negative konsekvenser ved afmelding af tildelte tider, så der kan skabes tydelige regler og en kultur, hvor det bliver en forventning og i alles interesse at afmelde tider der ikke benyttes
· Det SKAL være nemt for foreninger og trænere af afmelde tider, og om nødvendigt skal systemer optimeres
· IU og idrætskonsulenter skal drøfte og udarbejde plan for at løfte udnyttelsen af faciliteterne, herunder et særligt fokus  på de små haller og gymnastiksale.

Ad punkt 4 Drøftelse af resultaterne fra FIU’s foreningsundersøgelse
Søren Burchall orienterede om de væsentligste resultater fra FIU’s foreningsundersøgelse, som glædeligt generelt viser fremgang hos foreningerne og deres syn på samspillet med FIU. Bestyrelsen tog orienteringen til efterretning.
Ad punkt 5 Drøftelse af diversiteten i FIU’s bestyrelse og udvalg
Bestyrelsen havde en bred debat omkring diversiteten i sammensætningen af FIU’s bestyrelse og udvalg, som grundlæggende er et spejlbillede af idrætsforeningernes sammensætning. Bestyrelsen udtrykte ambition om, at FIU har en mangfoldighed i bestyrelse og udvalg, hvor køn er et blandt flere relevante parametre. Bestyrelsen bad Søren Burchall forsøge at fremskaffe statistik på den kønsmæssige sammensætning af idrætsforeningernes bestyrelser, som årligt indrapporteres til Frederiksberg kommune.
Bestyrelsen drøftede også, hvordan diversitet og mangfoldighed bør måles i FIU’s bestyrelse og udvalg, da køn kun er et blandt flere relevante parametre, og fremkom med følgende relevante parametre
· Bred repræsentation blandt idrætsgrene og foreningsstørrelser
· Repræsentation af foreninger på de forskellige idrætsanlæg
· Bred aldersmæssige sammensætning
Bestyrelsen vil fortsat arbejde for en mangfoldig sammensætning af FIU’s bestyrelse og udvalg, som dog er demokratisk valgte i kombination med foreningernes egne udpegede repræsentanter, hvorfor det i den sidste ende er foreningerne som beslutter sammensætningen af FIU’s bestyrelse og udvalg. Derfor skal arbejdet med mangfoldigheden i FIU i høj grad ske i samspil med idrætsforeningerne, hvor projekt frivillig er et tiltag, som understøtter udviklingen af mangfoldighed i idrætsforeninger. Tilsvarende noterede bestyrelsen sig, at de seneste års facilitetsudvikling på Frederiksberg i god grad har resulteret i nye faciliteter, som understøtter nogle af de idrætter, som tiltrækker flest piger og kvinder.
Ad punkt 6 Status på facilitetsudviklingsplan og aktuelle projekter
Søren Burchall orienterede om de aktuelle og planlagte anlægsprojekter.
Omkring planerne for udvikling af idrætsfaciliteter i den fremtidige brug af Frederiksberg hospitalsgrunden prioriterede bestyrelsen, at idrættens største behov er flere større indendørs idrætsanlæg. Hvis idrætsanlæg af den størrelse på hospitalsgrunden ikke prioriteres politisk, understregede bestyrelsen, at FIU politisk skal markere, at der i så fald skal vedtages en plan for flere store haller på andre konkrete lokationer på Frederiksberg. Samtidig vil FIU melde ind med etablering af relevante mindre idrætsfaciliteter på hospitalsgrunden såsom f.eks. et kampsportscenter.





Ad punkt 7 Referater 
a. Bestyrelsen tog referatet til efterretning uden kommentarer
b. [bookmark: _Hlk100315439]Bestyrelsen tog referatet til efterretning uden kommentarer

c. Bestyrelsen tog referatet til efterretning uden kommentarer

d. [bookmark: _Hlk105581900]Bestyrelsen tog referatet til efterretning uden kommentarer

e. Bestyrelsen tog referatet til efterretning uden kommentarer
Ad punkt 8 Generel orientering 
a. Nicolai Sichlau orienterede kort om
· At IU har vedtaget halfordelingen, hvor der i år har været særlig fokus på børn/unges forrang til tider før kl. 19.00
· At IU glæder sig over ØU’s beslutning om en toårig konvertering af udlejningstid til foreningstid i hal B i Mariendalshallen
b. Torben Lorentzen orienterede kort om
· At ØU i deres beslutning om at prioritere 250 tkr. i nedgang i lejeindtægter for at skabe mere foreningstid i Mariendalshallen, har haft øje for at andelen af egenindtægter i FIU holder sig inden for at besluttede råderum
c. Søren Burchall orientering kort om
· Personalesituationen i FIU 
· Afholdelsen af et velbesøgt formandsmøde i FIU
· Indgåelse af en forlænget aftale med Frederiksberg kommune om åben dagtilbud-forløb, hvor FIU håndterer rollen som playmaker
· At Idræt på tværs-projektet midtvejs evalueres med Frederiksberg kommune, og foreslås forlænget med ½ år, så der først politisk skal tages stilling til en længere fortsættelse af projektet ifm. budgettet for 2024
· At borgmesteren holder åbent kontor i Frederiksberghallerne fredag d. 17. juni
· Dialog med foreningen Dunses Disciple omkring manglende betaling af kontingent til FIU
· At formøde med formændene for brugergrupperne forsøges afholdt ifm. bestyrelsesmødet d. 28. juni 2022



Ad punkt 9 Bordet rundt
Michael Christiansen orienterede om sin deltagelse i møde mellem borgmesteren og repræsentanter fra DIF og DGI.

